Нордхорн

**Нордхорн** () — град и административно седиште на округот Грофовија Бентхајм, во сојузната покраина Долна Саксонија, Германија.

Се наоѓа во крајниот југозапад на покраината, сместен на реката Фехте. Градот е член на Еурегио, се граничи непосредно со Холандија и е недалеку од покраинската граница со Северна Рајна-Вестфалија.

## Географија
### Местоположба

Градот се наоѓа во крајниот југозападен дел на Долна Саксонија, непосредно на границата со Холандија и околу 20 километри северно од границата со сојузната покраина Северна Рајна-Вестфалија. Поради својата географска местоположба, уште од средниот век градот се наоѓал на трговските патишта помеѓу Бремен и Амстердам.

Близок поголем град на холандска страна е Енсхеде, кој се наоѓа 28 километри југозападно од Нордхорн. На германска страна се Минстер, околу 78 километри југоисточно и Оснабрик, околу 80 километри источно.

Околината околу и во Нордхорн е определена од реката Фехте, езерото Фехте и каналите Југ-Север, Нордхорн-Алмело и Емс-Фехте.

### Градско подрачје

Урбаното подрачје на Нордхорн се состои од градското јадро и селата Брандлехт-Хеструп. Во подрачјето на површина од 25,3 км2 живеат околу 50.300 жители. Во Клаусхајде во една помала урбана област живеат околу 1.350 жители на површина од 0,96 км2. Останатите жители се поделени на периферијата на површина од скоро 124 км2.

По дефиниција една урбана агломерација се смета за област со најмалку 1.000 жители и максимална оддалеченост од еден километар помеѓу деловите. Нордхорн е еден од малкуте градови во Германија, каде бројот на жители на агломерацијата е сличен со вкупниот број на жители. Вкупно живеат 53.711 жители на 149,69 км2.

### Градски единици

Градот се состои од седум единици, кои до 28 февруари 1974 година биле самостојни општини. Официјална градска поделба во статутот на градот не постои; табелата подолу се однесува на општините, кои биле припоени кон градот Нордхорн на 1 март 1974 година; бројот на жители е од 31 декември 2013 година.

Нордхорн може да се подели на градското јадро (Иненштат) и поранешните општини Алтендорф, Бакелде, Бокхолт, Френсдорф и Френсвеген. Во поранешните општини постојат и други места, како Бланке, Блумензидлунг, Бусмате, Дегфелд, Фелдфлур, Френсдорферхар, Нојберлин, Орде, Штатфлур, Штренг и Вермате.

## Политика
### Градски совет

мини|300п|десно|Градското собрание

Градскиот совет се состои од 43 избрани членови, што одговара за градови со број на жители помеѓу 50.001 и 75.000 жители. Членовите се избираат на општи избори на секои пет години.

На последните општински избори на 12 септември 2021 година биле добиени следниве резултати:

### Градоначалник

Градоначалник на Нордхорн е Томас Берлинг (SPD), чиј мандат започнал на 1 ноември 2011 година. На последните избори на 26 мај 2019 година бил повторно избран.

### Збратимени градови

Нордхорн е збратимен со следниве градови:

*  Куворден, Холандија (од 1963)
*  Монтвилје, Франција (од 1963)
*  Рајхенбах, Германија (од 1989)
*  Малборк, Полска (од 1995)
*  Риети, Италија (од 2010)

## Галерија


Податотека:Alter Hafen.03.jpg|Старото пристаниште
Податотека:Teilansicht Nordhorn.jpg|Поглед од Повелберг
Податотека:Nordhorn Ev.ref.Kirche Am Markt.jpg|Градската црква на плоштадот
Податотека:St.Augustinus.02a.jpg|Католичката црква
Податотека:Kloster Frenswegen.JPG|Манастирот Френсвеген


## Наводи

## Надворешни врски

*  

Категорија:Грофовија Бентхајм (округ)